
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 127 


9 Ιουλίου 2004 


ΝΟΜΟΣ ΥΠΆΡΙΘ. 3251 

Ευρωπαϊκό ένταλμα σύλληψης, τροποποίηση του Ν. 2928/ 
2001 για τις εγκληματικές οργανώσεις και άλλες διατά- 
ξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΕΥΡΩΠΑΪΚΟ ΕΝΤΑΛΜΑ ΣΥΛΛΗΨΗΣ 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Έννοια του ευρωπαϊκού εντάλματος σύλληψης 

1. Το ευρωπαϊκό ένταλμα σύλληψης είναι απόφαση ή 
διάταξη δικαστικής αρχής κράτους μέλους της Ευρωπαϊ¬ 
κής Ένωσης που εκδίδεται με σκοπό τη σύλληψη και την 
προσαγωγή προσώπου, το οποίο ευρίσκεται στο έδαφος 
άλλου κράτους μέλους της Ευρωπαϊκής Ένωσης, εφό¬ 
σον το πρόσωπο αυτό ζητείται από τις αρμόδιες αρχές 
του κράτους έκδοσης του εντάλματος στο πλαίσιο ποινι¬ 
κής διαδικασίας: α) προκειμένου σε πρόσωπο στο οποίο 
ήδη έχει αποδοθεί η αξιόποινη πράξη να ασκηθεί ποινική 
δίωξη, ή β) να εκτελεστεί ποινή ή μέτρο ασφαλείας, τα 
οποία στερούν την ελευθερία. 

2. Η εφαρμογή των διατάξεωντου παρόντος δεν μπορεί 
να έχει ως αποτέλεσμα την προσβολή των θεμελιωδών δι¬ 
καιωμάτων και αρχών, που διατυπώνονται στο ισχύον Σύ¬ 
νταγμα και στο άρθρο 6 της Συνθήκης για την Ευρωπαϊκή 
Ένωση. Σε κάθε περίπτωση, ο εκζητούμενος δεν απομα¬ 
κρύνεται, ούτε απελαύνεται, ούτε εκδίδεται σε κράτος 
όπου διατρέχει σοβαρό κίνδυνο να του επιβληθεί η ποινή 
του θανάτου ή να υποβληθεί σε βασανιστήρια ή άλλη 
απάνθρωπη ή εξευτελιστική ποινή ή μεταχείριση. 

Αρθρο 2 

Περιεχόμενο και τύπος του ευρωπαϊκού 
εντάλματος σύλληψης 

1. Το ευρωπαϊκό ένταλμα σύλληψης περιέχει τα ακό¬ 
λουθα στοιχεία: 

α) ταυτότητα και ιθαγένεια του εκζητουμένου, 

β) όνομα, διεύθυνση, αριθμό τηλεφωνικής και τηλεο- 


μοιοτυπικής σύνδεσης και ηλεκτρονική διεύθυνση της δι¬ 
καστικής αρχής έκδοσης του εντάλματος, 

γ) μνεία της εκτελεστής δικαστικής απόφασης, του 
εντάλματος σύλληψης ή της συναφούς διάταξης δικαστι¬ 
κής αρχής, 

δ) φύση και νομικό χαρακτηρισμό του εγκλήματος, 

ε) περιγραφή των περιστάσεων τέλεσης του εγκλήμα¬ 
τος, στις οποίες περιλαμβάνονται ο χρόνος και ο τόπος 
τέλεσης, καθώς και η μορφή συμμετοχής του εκζητουμέ¬ 
νου στην αξιόποινη πράξη, 

στ) την επιβληθείσα ποινή, αν πρόκειται για αμετάκλητη 
απόφαση ή το πλαίσιο ποινής που προβλέπεται για την 
αξιόποινη πράξη από τη νομοθεσία του κράτους μέλους 
έκδοσης του εντάλματος και 

ζ) στο μέτρο του δυνατού, κάθε άλλη πληροφορία σχε¬ 
τικά με την αξιόποινη πράξη και τις συνέπειές της. 

2. Το ευρωπαϊκό ένταλμα σύλληψης μπορεί να αφορά 
περισσότερα εγκλήματα. 

3. Το ευρωπαϊκό ένταλμα σύλληψης μεταφράζεται στην 
επίσημη γλώσσα ή σε μία από τις επίσημες γλώσσες του 
κράτους εκτέλεσης του εντάλματος. 

Άρθρο 3 
Κεντρική αρχή 

1. Το Υπουργείο Δικαιοσύνης ορίζεται κεντρική αρχή 
για να επικουρεί τις αρμόδιες δικαστικές αρχές και για 
τη διοικητική διαβίβαση και παραλαβή του ευρωπαϊκού 
εντάλματος σύλληψης, καθώς καιτης επίσημης αλληλο¬ 
γραφίας. 

2. Η κεντρική αρχή μπορεί επίσης να προβαίνει στην τή¬ 
ρηση στατιστικών στοιχείων. 

3. Το Υπουργείο Δικαιοσύνης ενημερώνειτη Γενική Γραμ- 
ματεία του Συμβουλίου της Ευρωπαϊκής Ένωσης για τις δι¬ 
καστικές αρχές που είναι αρμόδιες. 

ΚΕΦΑΛΑΙΟ ΔΕΥΤΕΡΟ 

ΕΚΔΟΣΗ ΚΑΙ ΔΙΑΒΙΒΑΣΗ ΤΟΥ ΕΥΡΩΠΑΪΚΟΥ 
ΕΝΤΑΛΜΑΤΟΣ ΣΥΛΛΗΨΗΣ 

Άρθρο 4 

Αρμόδια δικαστική αρχή έκδοσης ευρωπαϊκού 
εντάλματος σύλληψης στην Ελλάδα 

Αρμόδια δικαστική αρχή έκδοσης ευρωπαϊκού εντάλ¬ 
ματος σύλληψης είναι ο εισαγγελέας εφετών, στην περι¬ 
φέρεια του οποίου υπάγεται η κατά τόπον αρμοδιότητα: 

α) για την εκδίκαση της αξιόποινης πράξης για την οποία 
ζητείται η σύλληψη και η προσαγωγή του εκζητουμένου ή 
β) για την εκτέλεση της ποινής ή του μέτρου ασφαλείας, 
τα οποία στερούν την ελευθερία. 

Άρθρο 5 

Πότε επιτρέπεται η έκδοση ευρωπαϊκού 
εντάλματος σύλληψης 

Το ευρωπαϊκό ένταλμα σύλληψης εκδίδεται για πράξεις, 
οι οποίες τιμωρούνται κατά τους ελληνικούς ποινικούς νό¬ 
μους με στερητική της ελευθερίας ποινή ή με στερητικό 
της ελευθερίας μέτρο ασφαλείας, το ανώτατο όριο των 
οποίων είναι τουλάχιστον δώδεκα μηνών ή σε περίπτωση 
που έχει ήδη επιβληθεί ποινή ή μέτρο ασφαλείας τα οποία 
στερούν την ελευθερία για απαγγελθείσες καταδίκες 
διάρκειας τουλάχιστον τεσσάρων μηνών. 

Άρθρο 6 

Διαβίβαση του ευρωπαϊκού εντάλματος σύλληψης 

1. Όταν είναι γνωστός ο τόπος κατοικίαςή διαμονήςτου 
εκζητουμένου, ο αρμόδιος εισαγγελέας εφετών διαβιβά¬ 
ζει το ευρωπαϊκό ένταλμα σύλληψης απευθείας στην αρ¬ 
μόδια δικαστική αρχή εκτέλεσης. 

2. Ο αρμόδιος εισαγγελέας εφετών μπορεί να προβαί¬ 
νει σε καταχώριση στο Σύστημα Πληροφοριών Σένγκεν 
(513). Η καταχώριση στο Σύστημα αυτό πραγματοποιεί¬ 
ται σύμφωνα με τη διάταξη του άρθρου 95 της Σύμβα¬ 
σης Σένγκεν, όπως κυρώθηκε με το άρθρο πρώτο του Ν. 
2514/1997 (ΦΕΚ 140 Α'). Η καταχώριση αυτή ισοδυναμεί 
με ευρωπαϊκό ένταλμα σύλληψης, εφόσον περιλαμβά¬ 
νονται και τα στοιχεία που ορίζονται στο άρθρο 2 παρ. 1 
του παρόντος. 

3. Όταν δεν είναι γνωστός ο τόπος κατοικίας ή διαμονής 
του εκζητουμένου, ο αρμόδιος εισαγγελέας εφετών προ¬ 
βαίνει στις απαιτούμενες έρευνες, ιδίως μέσω του Συστή¬ 
ματος Πληροφοριών Σένγκεν και των σημείων επαφής 
του Ευρωπαϊκού Δικαστικού Δικτύου, ώστε να λάβει την 
πληροφορία αυτή από το κράτος εκτέλεσης. Για τη διαβί¬ 
βαση του ευρωπαϊκού εντάλματος σύλληψης, ο εισαγγε¬ 
λέας εφετών μπορεί επίσης να προσφύγει στις υπηρεσίες 
της Ιντερπόλ. 

4. Σε κάθε περίπτωση, ο αρμόδιος εισαγγελέας εφετών 
μπορεί να διαβιβάζει το ένταλμα με οποιοδήποτε ασφα¬ 
λές μέσο που μπορεί να τεκμηριωθεί εγγράφως, υπό 
όρους που επιτρέπουν στο κράτος μέλος εκτέλεσης να 
εξακριβώσει τη γνησιότητα της διαβίβασης. 

5. Οι δυσχέρειες σχετικά με τη διαβίβαση ή τη γνησιό¬ 
τητα οποιουδήποτε εγγράφου που απαιτείται για την 
εκτέλεση του ευρωπαϊκού εντάλματος σύλληψης αντιμε¬ 
τωπίζονται με απευθείας επαφές μεταξύ των ενδιαφερο¬ 
μένων δικαστικών αρχών ή, ενδεχομένως, με την παρέμ¬ 
βαση των κεντρικών αρχών των κρατών μελών. 

6. Ο αρμόδιος εισαγγελέας εφετών μπορεί να διαβιβά¬ 
ζει οποτεδήποτε στη δικαστική αρχή εκτέλεσης του 
εντάλματος κάθε χρήσιμη πληροφορία, πέραν εκείνων 
που περιέχονται στο ένταλμα. 

Άρθρο 7 

Αίτηση για κατάσχεση και παράδοση πειστηρίων 

1. Ο αρμόδιος εισαγγελέας εφετών έχει το δικαίωμα 
εκτός απότη διαβίβασητου ευρωπαϊκού εντάλματος σύλ¬ 
ληψης να ζητήσει από τη δικαστική αρχή εκτέλεσης του 
εντάλματος την κατάσχεση και παράδοση σε κάθε περί¬ 


πτωση αντικειμένων, τα οποία μπορούν να χρησιμεύσουν 
ως πειστήρια ή βρίσκονται στην κατοχή του εκζητουμέ¬ 
νου ως προϊόντα της αξιόποινης πράξης. 

2. Διατηρούνται τα δικαιώματα, τα οποία το κράτος μέ¬ 
λος εκτέλεσης ή τρίτα μέρη έχουν επί των αντικειμένων 
της παραγράφου 1. Εφόσον υφίστανται τέτοια δικαιώμα¬ 
τα, ο αρμόδιος εισαγγελέας εφετών αποδίδει τα αντικεί¬ 
μενα στο κράτος μέλος εκτέλεσης του εντάλματος, χωρίς 
οικονομική επιβάρυνση του τελευταίου ή των τρίτων με¬ 
ρών μόλις περατωθεί η ποινική διαδικασία. 

Άρθρο 8 

Αίτηση για άρση προνομίου ή ασυλίας του εκζητουμένου 

Σε περίπτωση που ο εκζητούμενος απολαμβάνει προ¬ 
νόμιο ή εξαίρεση δικαιοδοσίας ή εκτέλεσης στο κράτος 
μέλος εκτέλεσης του εντάλματος, η δικαστική αρχή του 
κράτους αυτού μπορεί να ζητήσει την άρση. Αν η άρση 
του προνομίου ή της εξαίρεσης εμπίπτει στην αρμοδιότη¬ 
τα μιας αρχής άλλου κράτους ή διεθνούς οργανισμού, ο 
αρμόδιος εισαγγελέας εφετών υποβάλλει στην αρχή αυ¬ 
τή σχετική αίτηση, στην οποία επισυνάπτεται το ευρωπαϊ¬ 
κό ένταλμα σύλληψης. 

ΚΕΦΑΛΑΙΟ ΤΡΙΤΟ 

ΕΚΤΕΛΕΣΗ ΕΥΡΩΠΑΪΚΟΥ ΕΝΤΑΛΜΑΤΟΣ ΣΥΛΛΗΨΗΣ 

Άρθρο 9 

Αρμόδια δικαστική αρχή εκτέλεσης ευρωπαϊκού 
εντάλματος σύλληψης στην Ελλάδα 

1. Αρμόδια δικαστική αρχή για την παραλαβή του ευρω¬ 
παϊκού εντάλματος σύλληψης, τη σύλληψη και κράτηση 
του εκζητουμένου, την εισαγωγή της υπόθεσης στο αρ¬ 
μόδιο δικαστικό όργανο και την εκτέλεση της απόφασης 
για την προσαγωγή ή μη του εκζητουμένου είναι: α) ο ει¬ 
σαγγελέας εφετών, στην περιφέρεια του οποίου διαμένει 
ο εκζητούμενος, β) ο εισαγγελέας εφετών Αθηνών, στην 
περίπτωση που είναι άγνωστη η διαμονή του εκζητουμέ¬ 
νου. 

2. Όταν ο εκζητούμενος συγκατατίθεται να προσαχθεί 
στο κράτος έκδοσης του εντάλματος, αρμόδια δικαστική 
αρχή για την έκδοση της απόφασης εκτέλεσης του εντάλ¬ 
ματος είναι ο πρόεδρος εφετών, στην περιφέρεια του 
οποίου διαμένει ή συλλαμβάνεται ο εκζητούμενος. 

3. Όταν ο εκζητούμενος δεν συγκατατίθεται να προσα¬ 
χθεί στο κράτος έκδοσης του εντάλματος, αρμόδια δικα¬ 
στική αρχή για την έκδοση της απόφασης εκτέλεσης του 
εντάλματος είναι το συμβούλιο εφετών, στην περιφέρεια 
του οποίου διαμένει ή συλλαμβάνεται ο εκζητούμενος. 

Αρθρο 10 

Πότε επιτρέπεται η εκτέλεση του ευρωπαϊκού 
εντάλματος σύλληψης 

1. Υπό την επιφύλαξη των διατάξεων των άρθρων 11 έως 
13 του παρόντος, το ευρωπαϊκό ένταλμα σύλληψης εκτε- 
λείται εφόσον: 

α) Η αξιόποινη πράξη, για την οποία έχει εκδοθεί το ευ¬ 
ρωπαϊκό ένταλμα σύλληψης, συνιστά έγκλημα σύμφωνα 
και με τους ελληνικούς ποινικούς νόμους, ανεξαρτήτως 
του νομικού χαρακτηρισμού, το οποίο τιμωρείται σύμφω¬ 
να με το δίκαιο του κράτους έκδοσης του εντάλματος με 
στερητική της ελευθερίας ποινή ή με στερητικό της ελευ¬ 
θερίας μέτρο ασφαλείας, το ανώτατο όριο των οποίων εί¬ 
ναι τουλάχιστον δώδεκα μηνών. Στις περιπτώσεις που η 

αξιόποινη πράξη συνιστά έγκλημα σχετικά με φόρους, τέ¬ 
λη, τελωνεία και συνάλλαγμα δεν αποτελεί λόγο άρνησης 
εκτέλεσης του εντάλματος η διαπίστωση ότι το Ελληνικό 
Κράτος δεν επιβάλλει ιδίου τύπου φόρους ή τέλη ή δεν 
προβλέπει ιδίου τύπου ρύθμιση για φόρους, τέλη, τελω¬ 
νεία και συνάλλαγμα με εκείνη του κράτους μέλους έκδο¬ 
σης του εντάλματος. 

β) Τα δικαστήρια του κράτους έκδοσης του εντάλματος 
καταδίκασαν τον εκζητούμενο σε ποινή ή μέτρο ασφαλεί¬ 
ας, στερητικό της ελευθερίας τουλάχιστον τεσσάρων μη¬ 
νών για αξιόποινη πράξη, την οποία και οι ελληνικοί ποινι¬ 
κοί νόμοι χαρακτηρίζουν ως πλημμέλημα ή ως κακούργη¬ 
μα. 

2. Η εκτέλεση του ευρωπαϊκού εντάλματος σύλληψης 
επιτρέπεται, χωρίς έλεγχο του διττού αξιόποινου, για τις 
ακόλουθες αξιόποινες πράξεις, όπως αυτές ορίζονται 
από το δίκαιο του κράτους έκδοσηςτου εντάλματος, εφό¬ 
σον τιμωρούνται στο κράτος αυτό με στερητική της ελευ¬ 
θερίας ποινή ή στερητικό της ελευθερίας μέτρο ασφαλεί¬ 
ας, το ανώτατο όριο των οποίων είναι τουλάχιστον τριών 
ετών: 

α) εγκληματική οργάνωση, 
β) τρομοκρατικές πράξεις, 
γ) εμπορία ανθρώπων και σωματεμπορία, 
δ) προσβολές κατά της γενετήσιας ελευθερίας και εκ¬ 
μετάλλευση της γενετήσιας ζωής ανηλίκων, πορνογρα¬ 
φία ανηλίκων, 

ε) παράνομη εμπορία και διακίνηση ναρκωτικών και ψυ¬ 
χοτρόπων ουσιών, 

στ) παράνομη εμπορία και διακίνηση όπλων, πυρομαχι- 
κών και εκρηκτικών, 

ζ) εγκλήματα διαφθοράς και δωροδοκίας, 
η) εγκλήματα σε βάρος των οικονομικών συμφερόντων 
των Ευρωπαϊκών Κοινοτήτων, 
θ) νομιμοποίηση εσόδων από εγκληματικές δραστηριό¬ 
τητες, 

ι) εγκλήματα σχετικά με το νόμισμα, περιλαμβανομένου 
του ευρώ, 

ια) εγκλήματα σχετικά με ηλεκτρονικούς υπολογιστές, 
ιβ) εγκλήματα κατά του περιβάλλοντος, περιλαμβανο- 
μένου του παράνομου εμπορίου απειλούμενων ζωικών ει¬ 
δών και του παράνομου εμπορίου απειλούμενων φυτικών 
ειδών και φυτικών ποικιλιών, 
ιγ) παροχή βοήθειας για παράνομη είσοδο και διαμονή 
στη χώρα, 

ιδ) ανθρωποκτονία με πρόθεση, βαριά σωματική βλάβη, 
ιε) παράνομο εμπόριο ανθρωπίνων οργάνων και ιστών, 
ιστ) απαγωγή, παράνομη κατακράτηση, αρπαγή και 
ομηρία, 

ιζ) ρατσισμός και ξενοφοβία, 
ιη) οργανωμένες ή ένοπλες ληστείες και κλοπές, 
ιθ) παράνομη εμπορία πολιτιστικών αγαθών, περιλαμ- 
βανομένων των αρχαιοτήτων και των έργων τέχνης, 
κ) απάτη, 
κα) εκβίαση, 

κβ) παράνομη απομίμηση και πειρατεία προϊόντων, 
κγ) πλαστογραφία δημοσίων εγγράφων και εμπορία 
πλαστών εγγράφων, 
κδ) πλαστογραφία μέσων πληρωμής, 
κε) λαθρεμπορία ορμονικών ουσιών και άλλων αυξητι¬ 
κών παραγόντων, 

κστ) λαθρεμπορία πυρηνικών και ραδιενεργών ουσιών, 
κζ) εμπορία κλεμμένων οχημάτων, 


κη) βιασμός, 

κθ) εμπρησμός με πρόθεση, 

λ) εγκλήματα που εμπίπτουν στην αρμοδιότητα του Διε¬ 
θνούς Ποινικού Δικαστηρίου, 
λα) αεροπειρατεία και πειρατεία, 
λβ) δολιοφθορά. 

Άρθρο 11 

Πότε απαγορεύεται η εκτέλεση του ευρωπαϊκού 
εντάλματος σύλληψης 

Η δικαστική αρχή που αποφασίζει για την εκτέλεση του 
ευρωπαϊκού εντάλματος σύλληψης αρνείται την εκτέλε¬ 
ση του εντάλματος στις ακόλουθες περιπτώσεις: 

α) αν η αξιόποινη πράξη, για την οποία έχει εκδοθεί το 
ευρωπαϊκό ένταλμα σύλληψης, καλύπτεται από αμνηστία 
σύμφωνα με τους ελληνικούς ποινικούς νόμους, εφόσον 
η Ελλάδα είχε την αρμοδιότητα για τη δίωξη αυτής της 
αξιόποινης πράξης, 

β) αν από τις πληροφορίες που διαθέτει η δικαστική αρ¬ 
χή που αποφασίζει για την εκτέλεση του εντάλματος προ¬ 
κύπτει ότι ο εκζητού μένος έχει δικασθεί αμετακλήτως για 
τις ίδιες πράξεις από κράτος μέλος της Ευρωπαϊκής Ένω¬ 
σης, εφόσον, σε περίπτωση καταδίκης, η ποινή έχει εκτι- 
θεί ή εκτίεται ή δεν μπορεί πλέον να εκτιθεί σύμφωνα με 
το δίκαιο του κράτους μέλους που εξέδωσε την καταδι- 
καστική απόφαση, 

γ) αν το πρόσωπο, εναντίον του οποίου έχει εκδοθεί το 
ευρωπαϊκό ένταλμα σύλληψης, είναι ανεύθυνο ποινικά 
λόγω της ηλικίας του για την αξιόποινη πράξη για την 
οποία έχει εκδοθεί το ένταλμα, σύμφωνα με τους ελληνι¬ 
κούς ποινικούς νόμους, 

δ) αν έχει επέλθει παραγραφή του εγκλήματος ή της 
ποινής σύμφωνα με τους ελληνικούς ποινικούς νόμους 
και η αξιόποινη πράξη υπάγεται στην αρμοδιότητα των 
ελληνικών δικαστικών αρχών σύμφωνα με τους ελληνι¬ 
κούς ποινικούς νόμους, 

ε) αν το ευρωπαϊκό ένταλμα σύλληψης έχει εκδοθεί 
προς το σκοπό της δίωξης ή τιμωρίας προσώπου λόγω 
του φύλου, της φυλής, της θρησκείας, της εθνοτικής κα¬ 
ταγωγής, της ιθαγένειας, της γλώσσας, των πολιτικών 
φρονημάτων, του γενετήσιου προσανατολισμού του ή 
της δράσης του υπέρ της ελευθερίας, 
στ) αντο πρόσωπο, εναντίοντου οποίου έχει εκδοθεί το 
ευρωπαϊκό ένταλμα σύλληψης προς το σκοπό της εκτέ¬ 
λεσης ποινής ή μέτρου ασφαλείας, στερητικών της ελευ¬ 
θερίας, είναι ημεδαπός και η Ελλάδα αναλαμβάνει την 
υποχρέωση να εκτελέσειτην ποινή ή το μέτρο ασφαλείας 
σύμφωνα με τους ποινικούς της νόμους, 
ζ) αν το ευρωπαϊκό ένταλμα σύλληψης έχει εκδοθεί για 
αξιόποινη πράξη, η οποία: ι) θεωρείται κατά τον ελληνικό 
ποινικό νόμο ότι τελέστηκε εξ ολοκλήρου ή εν μέρει στο 
έδαφος της Ελλάδας ή σε εξομοιούμενο προς αυτό τόπο 
ή ιι) τελέστηκε εκτός του εδάφους του κράτους μέλους 
έκδοσης του εντάλματος και κατά τους ελληνικούς ποινι¬ 
κούς νόμους απαγορεύεται η δίωξη για το ίδιο έγκλημα 
που διαπράττεται εκτός του εδάφους της Ελλάδας, 
η) αντο πρόσωπο, εναντίοντου οποίου έχει εκδοθεί το 
ευρωπαϊκό ένταλμα σύλληψης προς το σκοπό της δίω¬ 
ξης, είναι ημεδαπός και διώκεται στην Ελλάδα για την ίδια 
πράξη. Αν δεν διώκεται, το ευρωπαϊκό ένταλμα σύλληψης 
εκτελείται αν διασφαλιστεί ότι, μετά από ακρόασή του, θα 
διαμεταχθεί στο Ελληνικό Κράτος, ώστε να εκτίσει σ’ αυ¬ 
τό την στερητική της ελευθερίας ποινή ή το στερητικό της 

ελευθερίας μέτρο ασφαλείας που θα απαγγελθεί ενα- 
ντίοντου στο κράτος έκδοσης του εντάλματος. 

Άρθρο 12 

Πότε δύναται να απαγορευτεί η εκτέλεση του 
ευρωπαϊκού εντάλματος σύλληψης 

Η δικαστική αρχή που αποφασίζει για την εκτέλεση του 
ευρωπαϊκού εντάλματος σύλληψης μπορεί να αρνηθεί 
την εκτέλεση του εντάλματος στις ακόλουθες περιπτώ¬ 
σεις: 

α) αν το πρόσωπο, εναντίον του οποίου έχει εκδοθείτο 
ευρωπαϊκό ένταλμα σύλληψης, διώκεται στην Ελλάδα για 
την ίδια αξιόποινη πράξη με εκείνη που αναφέρεται στο 
ευρωπαϊκό ένταλμα σύλληψης, 

β) αν οι ελληνικές αρχές αποφάσισαν είτε να μην ασκή¬ 
σουν ποινική δίωξη για την αξιόποινη πράξη, για την οποία 
έχει εκδοθεί το ευρωπαϊκό ένταλμα σύλληψης, είτε να 
παύσουντη δίωξη, 

γ) αν ο εκζητού μένος έχει δικαστεί αμετακλήτως για 
την αξιόποινη πράξη, για την οποία έχει εκδοθεί το ευ¬ 
ρωπαϊκό ένταλμα σύλληψης, σε κράτος μέλος της Ευ¬ 
ρωπαϊκής Ένωσης, ώστε να κωλύεται η μεταγενέστερη 
άσκηση δίωξης, 

δ) αν από τις πληροφορίες που διαθέτει η δικαστική αρ¬ 
χή που αποφασίζει για την εκτέλεση του εντάλματος προ¬ 
κύπτει ότι ο εκζητούμενος έχει δικαστεί αμετακλήτως για 
τις ίδιες πράξεις σε τρίτη χώρα, εφόσον, σε περίπτωση 
καταδίκης, η ποινή έχει εκτιθεί ή εκτίεται ή δεν μπορεί πλέ¬ 
ον να εκτιθεί σύμφωνα με το δίκαιο της χώρας που εξέ¬ 
δωσε την καταδικαστική απόφαση, 

ε) αν το ευρωπαϊκό ένταλμα σύλληψης έχει εκδοθεί 
προς το σκοπό της εκτέλεσης ποινής ή μέτρου ασφαλεί¬ 
ας, στερητικών της ελευθερίας, εφόσον ο εκζητούμενος 
κατοικεί ή διαμένει στην Ελλάδα, και η Ελλάδα αναλαμ¬ 
βάνει την υποχρέωση να εκτελέσει την ποινή ή το μέτρο 
ασφαλείας σύμφωνα με τους ποινικούς της νόμους. 

Άρθρο 13 

Εγγυήσεις για την εκτέλεση του ευρωπαϊκού 
εντάλματος σύλληψης 

1. Αν το ευρωπαϊκό ένταλμα σύλληψης έχει εκδοθεί 
προς το σκοπό της εκτέλεσης ποινής ή μέτρου ασφαλεί¬ 
ας που έχει επιβληθεί με απόφαση εκδοθείσα ερήμην του 
εκζητουμένου και το πρόσωπο αυτό δεν είχε κλητευθεί 
αυτοπροσώπως ούτε είχε ενημερωθεί κατ’ άλλον τρόπο 
σχετικά με την ημερομηνία και τον τόπο διεξαγωγής της 
ακροαματικής διαδικασίας που οδήγησε στην ερήμηντου 
εκδοθείσα απόφαση, η εκτέλεση του ευρωπαϊκού εντάλ¬ 
ματος σύλληψης από την αρμόδια δικαστική αρχή μπορεί 
να εξαρτηθεί από την προϋπόθεση ότι η δικαστική αρχή 
έκδοσης του εντάλματος θα παράσχει επαρκείς εγγυή¬ 
σεις, ώστε να διασφαλίζεται ότι ο εκζητούμενος με το ευ¬ 
ρωπαϊκό ένταλμα σύλληψης θα έχει τη δυνατότητα να ζη¬ 
τήσει να δικαστεί εκ νέου στο κράτος μέλος έκδοσης του 
εντάλματος και να παρίσταται κατά τη λήψη της απόφα¬ 
σης. 

2. Αν η αξιόποινη πράξη, για την οποία έχει εκδοθεί το 
ευρωπαϊκό ένταλμα σύλληψης, τιμωρείται με ισόβια κά¬ 
θειρξη ή με μέτρο στερητικό της ελευθερίας εφ’ όρου ζω¬ 
ής, η εκτέλεση του ευρωπαϊκού εντάλματος σύλληψης 
απάτην αρμόδια δικαστική αρχή μπορεί να εξαρτηθεί από 
τηνπροϋπόθεση ότι στο νομικό σύστημα του κράτους έκ¬ 
δοσης του εντάλματος ισχύουν διατάξεις για την επανε¬ 


ξέταση της επιβληθείσας ποινής - κατ’ αίτηση ή το αργό¬ 
τερο μετά την πάροδο είκοσι ετών - ή για την εφαρμογή 
των μέτρων επιείκειας που προβλέπει υπέρ του προσώ¬ 
που το δίκαιο του κράτους έκδοσης του εντάλματος και 
τα οποία αποσκοπούν στη μη εκτέλεση μιας τέτοιας ποι¬ 
νής ή μέτρου. 

3. Αν το πρόσωπο, εναντίον του οποίου έχει εκδοθείτο 
ευρωπαϊκό ένταλμα σύλληψης προς το σκοπό της δίω¬ 
ξης, και πάντως μετά από απόδοση σε αυτό το πρόσωπο 
συγκεκριμένης αξιόποινης πράξης, κατοικεί στην Ελλά¬ 
δα, η εκτέλεση του ευρωπαϊκού εντάλματος σύλληψης 
από την αρμόδια δικαστική αρχή μπορεί να εξαρτηθεί από 
την προϋπόθεση ότι ο εκζητούμενος, μετά από ακρόασή 
του, θα διαμεταχθεί στο Ελληνικό Κράτος, ώστε να εκτί- 
σει σ’ αυτό τη στερητική της ελευθερίας ποινή ή το στε¬ 
ρητικό της ελευθερίας μέτρο ασφαλείας που θα απαγ¬ 
γελθεί εναντίον του στο κράτος έκδοσης του εντάλματος. 

Άρθρο 14 

Παραλαβή του ευρωπαϊκού εντάλματος σύλληψης 

1. Όταν ο αρμόδιος εισαγγελέας εφετών λάβει το ευ¬ 
ρωπαϊκό ένταλμα σύλληψης που έχει εκδοθεί με το νόμι¬ 
μο τύπο, μεριμνά για τη σύλληψη του εκζητουμένου. 

2. Αν η αρχή που παραλαμβάνει το ευρωπαϊκό ένταλμα 
σύλληψης δεν είναι αρμόδια να επιληφθεί της εκτέλεσης 
του εντάλματος, το διαβιβάζει στην αρμόδια αρχή και ενη¬ 
μερώνει σχετικά τη δικαστική αρχή έκδοσης του εντάλ¬ 
ματος. 

Άρθρο 15 

Σύλληψη και δικαιώματα του εκζητουμένου 

1. Όταν ο εκζητούμενος συλλαμβάνεται βάσει του ευ¬ 
ρωπαϊκού εντάλματος σύλληψης, οδηγείται χωρίς ανα¬ 
βολή στον εισαγγελέα εφετών. Ο εισαγγελέας εφετών, 
αφού βεβαιώσει την ταυτότητά του, τον ενημερώνει για 
την ύπαρξη και το περιεχόμενο του εντάλματος, για το δι¬ 
καίωμά του να προσφύγει στις υπηρεσίες νομικού παρα¬ 
στάτη και διερμηνέα, καθώς και για τη δυνατότητα που 
του παρέχεται να συγκατατεθεί στην προσαγωγή του στο 
κράτος έκδοσης του εντάλματος κατά τα οριζόμενα στο 
άρθρο 17 του παρόντος. Για την ανωτέρω ενημέρωση και 
τις σχετικές δηλώσεις του εκζητουμένου συντάσσεται έκ¬ 
θεση σύμφωνα με τους όρους των άρθρων 148 έως 153 
του Κώδικα Ποινικής Δικονομίας. 

2. Ο συλληφθείς δικαιούται ο ίδιος ή μέσω του συνηγό¬ 
ρου του να ζητήσει και να λάβει αντίγραφα όλων των εγ¬ 
γράφων με δική του δαπάνη. 

3. Με την καταχώριση στο Σύστημα Πληροφοριών Σέν- 
γκεν (813), σύμφωνα με το άρθρο 95 της Σύμβασης περί 
εφαρμογής της Συμφωνίας Σένγκεν του έτους 1985, η 
οποία δεν αποτελεί ακόμη ευρωπαϊκό ένταλμα σύλλη¬ 
ψης, είναι δυνατό να γίνει σύλληψη του εκζητουμένου με 
εντολή του εισαγγελέα εφετών. Η κράτηση του εκζητου¬ 
μένου μπορεί να διαρκέσει δεκαπέντε ημέρες, εντός των 
οποίων πρέπει να παραληφθεί το ευρωπαϊκό ένταλμα 
σύλληψης. Η προθεσμία αυτή μπορεί να παραταθεί από 
τον εισαγγελέα εφετών, αν συντρέχουν σοβαροί λόγοι. 
Για την παράταση αυτή, ο εισαγγελέας εφετών ενημερώ¬ 
νει τη δικαστική αρχή έκδοσης του εντάλματος. Σε κάθε 
περίπτωση μετά την παρέλευση τριάντα ημερών από τη 
σύλληψη, ο κρατούμενος απολύεται. 

4.0 συλληφθείς κατά τις προηγούμενες παραγράφους 
δικαιούται, αμφισβητώντας την ταυτότητά του, να προ- 

σφύγει στο συμβούλιο εφετών, μέσα σε είκοσι τέσσερις 
ώρες από την προσαγωγή του στον εισαγγελέα εφετών. 
Το συμβούλιο εφετών ορίζει δικάσιμο εντός δέκα ημερών 
από την άσκηση της προσφυγής και αποφασίζει αμετά- 
κλητα εντός πέντε ημερών αφότου λήξει η διαδικασία και 
αφού ακούσει τον συλληφθέντα και τον συνήγορό του. Η 
προσφυγή μπορεί να γίνει και προφορικά στον εισαγγε¬ 
λέα εφετών, οπότε συντάσσεται σχετική έκθεση. 

Άρθρο 16 

Κράτηση του εκζητουμένου 

1. Μετά τη σύλληψη του εκζητουμένου και τη βεβαίωση 
της ταυτότητάς του, ο αρμόδιος εισαγγελέας εφετών 
αποφασίζει εάν είναι αναγκαίο να τεθεί υπό κράτηση, 
ώστε να αποφευχθεί η διαφυγή του ή να αφεθεί ελεύθε¬ 
ρος με την επιβολή ή μη περιοριστικών όρων. Ο εισαγγε¬ 
λέας εφετών μπορεί να διατάξει την προσωρινή απόλυση 
του εκζητουμένου και την επιβολή περιοριστικών όρων. 
Οι περιοριστικοί όροι που επιβλήθηκαν στονεκζητούμενο 
μπορούν να αντικατασταθούν με κράτηση, αν ανακύψει 
κίνδυνος φυγής. 

2. Σε περίπτωση που διατάχθηκε η κράτηση του εκζη¬ 
τουμένου ή η επιβολή περιοριστικών όρων, το πρόσωπο 
αυτό δικαιούται εντός δύο ημερών από την έκδοση της 
σχετικής διάταξης να προσφύγει στο συμβούλιο εφετών. 
Η προσφυγή κατατίθεται στη γραμματεία της εισαγγε¬ 
λίας εφετών και εισάγεται από τον εισαγγελέα στο συμ¬ 
βούλιο το οποίο ορίζει δικάσιμο εντός πέντε ημερών και 
αφού τον ακούσει αποφασίζει αμέσως αμετάκλητα. 

3. Η δικαστική αρχή που αποφασίζει για την εκτέλεση 
του ευρωπαϊκού εντάλματος σύλληψης αποφαίνεται και 
για την κράτηση ή μη του εκζητουμένου ή την επιβολή πε¬ 
ριοριστικών όρων. 

Άρθρο 17 

Συγκατάθεση στην προσαγωγή 

1. Ο εισαγγελέας εφετών ενημερώνει με σαφήνεια τον 
εκζητούμενο για τις συνέπειες της συγκατάθεσης προ¬ 
σαγωγής, της παραίτησης από τον κανόνα της ειδικότη¬ 
τας που αναφέρεται στο άρθρο 34 του παρόντος, καθώς 
και για το δικαίωμά του να παρίσταται με συνήγορο όπως 
και με διερμηνέα. Επίσης του επισημαίνει το αμετάκλητο 
των ανωτέρω δηλώσεώντου. 

2. Για την ενημέρωση της προηγούμενης παραγράφου 
και τις απαντήσεις του εκζητουμένου συντάσσεται έκθε¬ 
ση, σύμφωνα με τους όρους των άρθρων 148 έως 153 του 
Κώδικα Ποινικής Δικονομίας. Εφόσον, μετά την ανωτέρω 
ενημέρωση, ο εκζητούμενος δηλώσει ότι επιθυμεί ναπρο- 
βεί στις σχετικές δηλώσεις, στην έκθεση αυτή καταχωρί¬ 
ζονται στη συνέχεια η συγκατάθεση και ενδεχομένως η 
παραίτηση που αναφέρονται στην παράγραφο 1 του πα¬ 
ρόντος. 

3. Μετά τις ανωτέρω δηλώσεις, ο εισαγγελέας εφετών 
διαβιβάζει το ευρωπαϊκό ένταλμα σύλληψης και όλα τα 
σχετικά έγγραφα στον πρόεδρο εφετών. Ο εκζητούμενος 
έχει δικαίωμα ακρόασης ενώπιον του προέδρου εφετών. 

Άρθρο 18 

Μη συγκατάθεση στην προσαγωγή 

1. Αν ο συλληφθείς δεν συγκατατίθεται στην προσαγω¬ 
γή του, ο εισαγγελέας εφετών διαβιβάζει το ευρωπαϊκό 
ένταλμα σύλληψης και όλα τα σχετικά έγγραφα στο αρ¬ 
μόδιο συμβούλιο εφετών. 


2. Ο εκζητούμενος έχει δικαίωμα αυτοπρόσωπης εμφά¬ 
νισης και ακρόασης ενώπιον του συμβουλίου εφετών. Το 
πρόσωπο αυτό δικαιούται να παραστεί με συνήγορο της 
επιλογής του και διερμηνέα ή, αν δεν έχει, να ζητήσει να 
διοριστεί συνήγορος από τον πρόεδρο εφετών. Η διαδι¬ 
κασία ενώπιοντου συμβουλίου διεξάγεται σύμφωνα με το 
άρθρο 448 παρ. 2 του Κώδικα Ποινικής Δικονομίας. 

Άρθρο 19 

Απόφαση για την εκτέλεση του ευρωπαϊκού 
εντάλματος σύλληψης 

1. Η απόφαση για την εκτέλεση του ευρωπαϊκού εντάλ¬ 
ματος σύλληψης εκδίδεται εντός των προθεσμιών που 
ορίζονται στο άρθρο 21 του παρόντος. 

2. Ανη δικαστική αρχή που αποφασίζει για την εκτέλεση 
του εντάλματος κρίνει ότι οι πληροφορίες που διαβιβά¬ 
σθηκαν από το κράτος μέλος έκδοσης του εντάλματος 
δεν αρκούν, ώστε να της επιτρέψουν να αποφασίσει για 
την προσαγωγή, ζητεί, μέσω του εισαγγελέα εφετών, την 
κατεπείγουσα προσκόμιση των απαραίτητων συμπληρω¬ 
ματικών στοιχείων, ιδίως σε σχέση με τα άρθρα 2 και 11 
έως 13 του παρόντος και μπορεί να τάξει προθεσμία για 
την παραλαβή τους, λαμβάνοντας υπόψη την υποχρέωση 
τήρησης των προθεσμιών που ορίζονται στο άρθρο 21 
του παρόντος. 

3. Η απόφαση για την εκτέλεση ή μη του ευρωπαϊκού 
εντάλματος σύλληψης πρέπει να είναι ειδικά αιτιολογημένη. 

Άρθρο 20 

Απόφαση σε περίπτωση συρροής αιτήσεων 

1. Αν πλείονα κράτη έχουν εκδώσει ευρωπαϊκό ένταλμα 
σύλληψης για το ίδιο πρόσωπο, η επιλογή του ευρωπαϊ¬ 
κού εντάλματος σύλληψης που θα εκτελεσθεί γίνεται από 
την αρμόδια δικαστική αρχή που αποφασίζει για την εκτέ¬ 
λεση του εντάλματος. Κατά τη λήψη της απόφασης συνε- 
κτιμώνται όλες οι περιστάσεις και ιδίως η σχετική βαρύ¬ 
τητα και ο τόπος τέλεσης των αξιόποινων πράξεων, οι 
αντίστοιχες ημερομηνίες έκδοσης των ευρωπαϊκών 
ενταλμάτων σύλληψης, καθώς και το εάν το ένταλμα εκ- 
δόθηκε προς το σκοπό της δίωξης ή προς το σκοπό της 
εκτέλεσης ποινής ή μέτρου ασφαλείας στερητικών της 
ελευθερίας. 

2. Η δικαστική αρχή που αποφασίζει για την εκτέλεση 
του εντάλματος μπορεί να ζητήσει τη γνώμη της Έυω- 
ίυεί", προκειμένου να λάβειτην απόφαση που αναφέρεται 
στην παράγραφο 1. 

3. Σε περίπτωση σύγκρουσης μεταξύ ευρωπαϊκού εντάλ¬ 
ματος σύλληψης και αίτησης έκδοσης που υποβάλλεται 
από τρίτη χώρα, η απόφαση γιατο εάνπρέπει να δοθεί προ¬ 
τεραιότητα στο ένταλμα σύλληψης ή στην αίτηση έκδοσης 
λαμβάνεται από τον Υπουργό Δικαιοσύνης με συνεκτίμηση 
όλων των περιστάσεων, ιδίως όσων αναφέρονται στην πα¬ 
ράγραφο 1, καθώς και εκείνων που μνημονεύονται στην 
εφαρμοστέα σύμβαση. 

4. Οι διατάξεις του παρόντος άρθρου δεν θίγουν τις 
υποχρεώσεις των κρατών μελών που απορρέουν από το 
καταστατικό του Διεθνούς Ποινικού Δικαστηρίου. 

Άρθρο 21 

Προθεσμίες και διαδικασία της απόφασης για 
την εκτέλεση του ευρωπαϊκού εντάλματος σύλληψης 

1. Στην περίπτωση που ο εκζητούμενος έχει συγκατατε¬ 
θεί στην προσαγωγή του, ο αρμόδιος πρόεδρος εφετών 

αποφασίζει για την εκτέλεση του ευρωπαϊκού εντάλμα¬ 
τος σύλληψης εντός δέκα ημερών από τη δήλωση συγκα¬ 
τάθεσης του εκζητουμένου. 

2. Στην περίπτωση που ο εκζητούμενος δεν συγκατατί- 
θεται στην προσαγωγή του, η τελεσίδικη απόφαση για την 
εκτέλεση του εντάλματος λαμβάνεται εντός εξήντα ημε¬ 
ρών από τη σύλληψη του εκζητουμένου. 

3. Σε ειδικές περιπτώσεις, όταν το ευρωπαϊκό ένταλμα 
σύλληψης δεν μπορεί να εκτελεσθεί εντός των προβλε- 
πόμενων στις παραγράφους 1 και 2 προθεσμιών, ο αρμό¬ 
διος εισαγγελέας εφετών ενημερώνει αμέσως τη δικαστι¬ 
κή αρχή έκδοσης αναφέροντας τους σχετικούς λόγους. 
Στις περιπτώσεις αυτές, οι προθεσμίες μπορεί να παρα- 
ταθούν μέχρι τριάντα ημέρες. 

4. Όταν σε εξαιρετικές περιπτώσεις, η δικαστική αρχή 
που αποφασίζει για την εκτέλεση του εντάλματος δεν 
μπορεί να τηρήσει τις προβλεπόμενες στο παρόν άρθρο 
προθεσμίες, ενημερώνει σχετικά την "ΕυΐΌίυεΐ", αναφέ¬ 
ροντας τους λόγους της καθυστέρησης. 

Άρθρο 22 

Ένδικο μέσο κατά της απόφασης 

1. Σε περίπτωση μη συγκατάθεσης του εκζητουμένου 
επιτρέπεται η άσκηση έφεσης στον Άρειο Πάγο από τον 
εκζητούμενο ή τον εισαγγελέα κατά της οριστικής από¬ 
φασης του συμβουλίου εφετών, εντός είκοσι τεσσάρων 
ωρών απάτη δημοσίευση της απόφασης, σύμφωνα μετά 
οριζόμενα του άρθρου 451 του Κώδικα Ποινικής Δικονο¬ 
μίας. Για την έφεση συντάσσεται έκθεση ενώπιον του 
γραμματέα εφετών. 

2. Ο Άρειος Πάγος σε συμβούλιο αποφαίνεται εντός 
οκτώ ημερών από την άσκηση της έφεσης. Ο εκζητούμε¬ 
νος κλητεύεται αυτοπροσώπως ή μέσω του αντικλήτου 
του είκοσι τέσσερις ώρες πριν από τη συζήτηση με μέρι¬ 
μνα του Εισαγγελέα του Αρείου Πάγου. 

Άρθρο 23 

Ακρόαση ή προσωρινή μεταγωγή του εκζητουμένου 

μέχρι τη λήψη της απόφασης εκτέλεσης του εντάλματος 

1. Όταν το ευρωπαϊκό ένταλμα σύλληψης έχει εκδο- 
θεί προς το σκοπό της δίωξης, η δικαστική αρχή που 
αποφασίζει για την εκτέλεση του εντάλματος υποχρε- 
ούται: α) είτε να δεχθεί σε ακρόαση τον εκζητούμενο 
κατά τα οριζόμενα στις παραγράφους 2 και 3 του πα¬ 
ρόντος, β) είτε να δεχθεί την προσωρινή μεταγωγή του 
εκζητουμένου στο κράτος έκδοσης του εντάλματος κα¬ 
τά τα οριζόμενα στις παραγράφους 4 και 5 του παρό¬ 
ντος άρθρου. 

2. Η ακρόαση του εκζητουμένου διεξάγεται από τον κα¬ 
τά τόπο αρμόδιο πρόεδρο εφετών, επικουρούμενο από 
κάθε άλλο πρόσωπο που ορίζεται σύμφωνα με το δίκαιο 
του κράτους μέλους του αιτούντος δικαστηρίου. 

3. Η ακρόαση του εκζητουμένου διεξάγεται σύμφωνα 
με τις διατάξεις του Κώδικα Ποινικής Δικονομίας, ανάλο¬ 
γα με την ιδιότητα που έχει ο εκζητούμενος κατά το στά¬ 
διο της εξέτασής του και με τους όρους που συμφωνού- 
νται αμοιβαίως μεταξύ της δικαστικής αρχής έκδοσης του 
εντάλματος και της δικαστικής αρχής που αποφασίζει για 
την εκτέλεση του εντάλματος. 

4. Οι όροι και η διάρκεια της προσωρινής μεταγωγής 
συμφωνούνται αμοιβαίως μεταξύ της δικαστικής αρχής 
έκδοσης του εντάλματος και της δικαστικής αρχής που 
αποφασίζει για την εκτέλεση του εντάλματος. 


5. Σε περίπτωση προσωρινής μεταγωγής, ο εκζητούμε¬ 
νος έχει το δικαίωμα επιστροφής στην Ελλάδα, προκειμέ- 
νου να παρίσταται στη διαδικασία προσαγωγής που τον 
αφορά. 

Άρθρο 24 

Προνόμια και ασυλίες 

1. Σε περίπτωση που ο εκζητούμενος απολαμβάνει είτε 
προνόμιο είτε εξαίρεση δικαιοδοσίας ή εκτέλεσης κατά 
την ελληνική νομοθεσία, οι προθεσμίες του άρθρου 21 
αρχίζουν από την ημέρα κατά την οποία ο αρμόδιος ει¬ 
σαγγελέας εφετών πληροφορήθηκε την άρση του προ¬ 
νομίου ή της εξαίρεσης. 

2. Αν η άρση του προνομίου ή της εξαίρεσης εμπίπτει 
στην αρμοδιότητα μιας αρχής του Ελληνικού Κράτους, ο 
αρμόδιος εισαγγελέας εφετών υποβάλλει σε αυτήν αμελ¬ 
λητί σχετική αίτηση. 

3. Μετά τη γνωστοποίηση της άρσης του προνομίου ή 
της εξαίρεσης κινείται η διαδικασία προσαγωγής που 
αφορά τον εκζητούμενο κατά τα οριζόμενα στο παρόν. 

Άρθρο 25 

Συρροή διεθνών υποχρεώσεων 

1. Όταν ο εκζητούμενος έχει εκδοθεί στο Ελληνικό Κρά¬ 
τος από τρίτο κράτος και προστατεύεται από διατάξεις 
σχετικές με τον κανόνα της ειδικότητας σύμφωνα με τη 
σύμβαση, με την οποία εκδόθηκε, η αρμόδια δικαστική 
αρχή που αποφασίζει για την εκτέλεση του εντάλματος 
δεν μπορεί να εκδώσει απόφαση για την εκτέλεση του 
εντάλματος, αν προηγουμένως δεν δοθεί η συγκατάθεση 
του κράτους, από το οποίο εκδόθηκε ο εκζητούμενος, για 
την προσαγωγή του στο κράτος μέλος έκδοσης του 
εντάλματος. Για το σκοπό αυτό η αρχή εκτέλεσης του 
εντάλματος υποβάλλει μέσω του αρμόδιου εισαγγελέα 
σχετικό αίτημα στην αρμόδια αρχή του τρίτου κράτους. 

2. Η έναρξη των προβλεπόμενων στο άρθρο 21 προθε¬ 
σμιών υπολογίζεται από την ημερομηνία παύσης της 
εφαρμογής του κανόνα της ειδικότητας. 

Άρθρο 26 

Κοινοποίηση της απόφασης 

Η δικαστική αρχή που αποφασίζει για την εκτέλεση του 
ευρωπαϊκού εντάλματος σύλληψης κοινοποιεί χωρίς 
υπαίτια βραδύτητα στη δικαστική αρχή έκδοσης του 
εντάλματος την απόφαση επί του ευρωπαϊκού εντάλμα¬ 
τος σύλληψης. 

Άρθρο 27 

Προθεσμία προσαγωγής του εκζητουμένου 

1. Με μέριμνα του εισαγγελέα εφετών, ο εκζητούμενος 
προσάγεται το ταχύτερο δυνατόν σε ημερομηνία που 
συμφωνείται με τις αρμόδιες αρχές του κράτους έκδοσης 
του εντάλματος. Η προθεσμία προσαγωγής του εκζητου¬ 
μένου δεν μπορεί να υπερβαίνει τις δέκα ημέρες, αφότου 
εκδόθηκε η τελεσίδικη απόφαση για την εκτέλεση του ευ¬ 
ρωπαϊκού εντάλματος σύλληψης. Κατά την προσαγωγή, 
με μέριμνα του ιδίου εισαγγελέα, διαβιβάζονται στην αρ¬ 
μόδια αρχή του κράτους έκδοσης του εντάλματος όλες οι 
πληροφορίες σχετικά με τη διάρκεια κράτησης του εκζη¬ 
τουμένου στο πλαίσιο της διαδικασίας εκτέλεσης του ευ¬ 
ρωπαϊκού εντάλματος σύλληψης. 

2. Αν η προσαγωγή του εκζητουμένου, εντός της προ¬ 
θεσμίας που προβλέπεται στην παράγραφο 1, αποδειχθεί 

αδύνατη λόγω ανωτέρας βίας σε ένα από τα κράτη μέλη, 
ο αρμόδιος εισαγγελέας εφετών και η δικαστική αρχή έκ¬ 
δοσης του εντάλματος συμφωνούν αμέσως για νέα ημε¬ 
ρομηνία προσαγωγής. Στην περίπτωση αυτή, η προσα¬ 
γωγή διενεργείται εντός δέκα ημερών από τη συμφωνη- 
θείσα νέα ημερομηνία. 

3. Κατ’ εξαίρεση, η προσαγωγή μπορεί να αναστέλλεται 
προσωρινά για σοβαρούς ανθρωπιστικούς λόγους, ιδίως 
όταν ευλόγως εκτιμάται ότι αυτή θα έθετε σε κίνδυνο τη 
ζωή ή την υγεία του εκζητουμένου. Το ευρωπαϊκό ένταλ¬ 
μα σύλληψης εκτελείται μόλις παύσουν να υφίστανται οι 
λόγοι αυτοί. Ο αρμόδιος εισαγγελέας εφετών ενημερώνει 
σχετικά τη δικαστική αρχή έκδοσης του εντάλματος και 
συμφωνεί με αυτή για νέα ημερομηνία προσαγωγής. Στην 
περίπτωση αυτή, η προσαγωγή διενεργείται εντός δέκα 
ημερών μετά τη συμφωνηθείσα νέα ημερομηνία. 

4. Αν μετά την παρέλευση των ανωτέρω προθεσμιών ο 
εκζητούμενος εξακολουθεί να κρατείται, απολύεται. Σε 
περίπτωση που έχουν επιβληθεί σε βάρος του περιορι¬ 
στικοί όροι, αυτοί αίρονται αυτοδικαίως. 

Άρθρο 28 

Αναβολή της προσαγωγής ή προσαγωγή υπό όρους 

1. Η αρμόδια δικαστική αρχή μπορεί, αφού αποφασίσει 
την εκτέλεση του ευρωπαϊκού εντάλματος σύλληψης, να 
αναβάλει την προσαγωγή του εκζητουμένου, ώστε να 
διωχθείστο Ελληνικό Κράτος ή, αν έχει ήδη καταδικασθεί, 
να εκτίσει στο ελληνικό έδαφος καταγνωσθείσα ποινή για 
έγκλημα διαφορετικό από εκείνο για το οποίο εκδόθηκε 
το ευρωπαϊκό ένταλμα σύλληψης. 

2. Η δικαστική αρχή που αποφασίζει την εκτέλεση του 
εντάλματος, μπορεί, αντί να αναβάλει τηνπροσαγωγή, να 
προσαγάγει προσωρινά τον εκζητούμενο στο κράτος μέ¬ 
λος έκδοσης του εντάλματος υπό όρους που συμφωνού- 
νται με τη δικαστική αρχή έκδοσης του εντάλματος και 
διατυπώνονται εγγράφως. 

Άρθρο 29 

Κατάσχεση και παράδοση αντικειμένων 

1. Η αρμόδια δικαστική αρχή που αποφασίζει για την 
εκτέλεση του εντάλματος προβαίνει αυτεπαγγέλτως ή 
μετά από αίτηση της δικαστικής αρχής έκδοσης του 
εντάλματος σε κατάσχεση και παράδοση των αντικειμέ¬ 
νων, τα οποία δύνανται να χρησιμεύσουν ως πειστήρια ή 
βρίσκονται στην κατοχή του εκζητουμένου ως αποτέλε¬ 
σμα της αξιόποινης πράξης. 

2. Η κατάσχεση εκτελείται με μέριμνα του εισαγγελέα 
εφετών κατ’ ανάλογη εφαρμογή των άρθρων 251 -269 του 
Κώδικα Ποινικής Δικονομίας. 

3. Η παράδοση των αντικειμένων πραγματοποιείται 
ακόμη και όταν δεν είναι δυνατό να εκτελεστεί το ευρω¬ 
παϊκό ένταλμα σύλληψης λόγω θανάτου ή απόδρασης 
του εκζητουμένου. 

4. Όταν τα αντικείμενα υπόκεινται σε κατάσχεση ή δή¬ 
μευση στο ελληνικό έδαφος, η αρμόδια αρχή μπορεί, αν 
αυτά χρειάζονται για τη διεξαγωγή εκκρεμούσας ποινι¬ 
κής διαδικασίας, να τα κρατήσει προσωρινά ή να τα πα- 
ραδώσει στο κράτος έκδοσης του εντάλματος υπό τον 
όρο της επιστροφής. 

5. Τα δικαιώματα, τα οποία οι ελληνικές αρχές ή τρίτα 
μέρη τυχόν έχουν επί των κατασχεθέντων αντικειμένων, 
διατηρούνται. 


ΚΕΦΑΛΑΙΟ ΤΕΤΑΡΤΟ 
ΔΙΑΜΕΤΑΓΩΓΗ ΤΟΥ ΕΚΖΗΤΟΥΜΕΝΟΥ 

Άρθρο 30 

Όροι διαμεταγωγής μέσω του ελληνικού εδάφους 

1. Η διαμεταγωγή μέσω του ελληνικού εδάφους προ¬ 
σώπου εκζητουμένου που προσάγεται σε άλλο κράτος 
μέλος μπορεί να επιτραπεί από την κατά το άρθρο 31 του 
παρόντος αρμόδια αρχή μετά από αίτηση της δικαστικής 
αρχής έκδοσης του εντάλματος. 

2. Στην αίτηση για τη διαμεταγωγή του εκζητουμένου πρέ¬ 
πει να περιέχονται οι ακόλουθες πληροφορίες: α) η ταυτότη¬ 
τα και η ιθαγένεια του εκζητουμένου, β) η ύπαρξη ευρωπαϊ¬ 
κού εντάλματος σύλληψης, γ) η φύση και ο νομικός χαρα¬ 
κτηρισμός της αξιόποινης πράξης και δ) η περιγραφή των 
πραγματικών περιστατικών της αξιόποινης πράξης, περι- 
λαμβανομένωντου χρόνου και του τόπου τέλεσης. 

3. Αν το πρόσωπο, εναντίον του οποίου εκδόθηκε το ευ¬ 
ρωπαϊκό ένταλμα σύλληψης προς το σκοπό της εκτέλεσης 
ποινής ή μέτρου στερητικών της ελευθερίας, είναι ημεδα¬ 
πός, η αρμόδια αρχή αρνείται τη διαμεταγωγή του. Στην 
περίπτωση που το πρόσωπο αυτό κατοικεί στην Ελλάδα, η 
αρμόδια αρχή μπορεί να αρνηθείτη διαμεταγωγή του. 

4. Αν το πρόσωπο, εναντίοντου οποίου εκδόθηκε το ευ¬ 
ρωπαϊκό ένταλμα σύλληψης προς το σκοπό της δίωξης, 
είναι ημεδαπός, η αρμόδια αρχή αρνείται τη διαμεταγωγή 
του, εκτός εάν διασφαλιστεί ότι, μετά από ακρόασή του, 
θα διαμεταχθεί στο Ελληνικό Κράτος, ώστε να εκτίσει εκεί 
τη στερητική της ελευθερίας ποινή ή το στερητικό της 
ελευθερίας μέτρο ασφαλείας που θα απαγγελθεί ενα¬ 
ντίον του στο κράτος μέλος έκδοσης του εντάλματος. 
Στην περίπτωση που το πρόσωπο αυτό κατοικεί στην Ελ¬ 
λάδα, η διαμεταγωγή του μπορεί να εξαρτηθεί από την 
ανωτέρω προϋπόθεση. 

5. Οι διατάξεις του παρόντος άρθρου εφαρμόζονται 
αναλογικά, όταν η διαμεταγωγή αφορά πρόσωπο, το 
οποίο μπορεί να εκδοθεί από τρίτη χώρα σε κράτος μέ¬ 
λος. Στην περίπτωση αυτή η αίτηση εκδόσεως επέχει θέ¬ 
ση του ευρωπαϊκού εντάλματος σύλληψης. 

6. Οι διατάξεις του παρόντος άρθρου δεν εφαρμόζο¬ 
νται σε περίπτωση αεροπορικής μεταφοράς χωρίς προ- 
βλεπόμενη ενδιάμεση στάση. Αν όμως συμβεί έκτακτη 
προσγείωση, το κράτος μέλος έκδοσης του εντάλματος 
παρέχει στην αρμόδια ελληνική αρχή τις προβλεπόμενες 
στην παράγραφο 2 πληροφορίες. 

Άρθρο 31 
Αρμόδια αρχή 

1. Ο εισαγγελέας εφετών Αθηνών είναι αρμόδιος για την 
παραλαβή των αιτήσεων διαμεταγωγής και των απαραίτη¬ 
των δικαιολογητικών, καθώς και οποιοσδήποτε άλλης επί¬ 
σημης αλληλογραφίας σχετικής με αιτήσεις διαμεταγωγής. 

2. Η αίτηση διαμεταγωγής, καθώς και οι πληροφορίες που 
προβλέπονται στην παρ. 2 του άρθρου 30 απευθύνονται 
στον εισαγγελέα εφετών Αθηνών με κάθε μέσο που μπορεί 
να τεκμηριωθεί εγγράφως. Ο εισαγγελέας εφετών γνωστο¬ 
ποιεί την απόφασή του επί της αίτησης με τον ίδιο τρόπο. 

Άρθρο 32 

Αίτηση της ελληνικής αρχής για διαμεταγωγή 

Ο εισαγγελέας εφετώνπου εκδίδει το ευρωπαϊκό ένταλ¬ 
μα σύλληψης υποβάλλει αίτηση για τη διαμεταγωγή του 

εκζητουμένου μέσω του εδάφους κράτους μέλους της 
Ευρωπαϊκής Ένωσης στην αρμόδια αρχή του κράτους 
αυτού, όταν τούτο επιβάλλεται για την προσαγωγή του 
στην Ελλάδα. Στην αίτηση αυτή πρέπει να περιέχονται οι 
πληροφορίες που προβλέπονται στην παρ. 2 του άρθρου 
30 του παρόντος. 

ΚΕΦΑΛΑΙΟ ΠΕΜΠΤΟ 
ΑΠΟΤΕΛΕΣΜΑΤΑ ΤΗΣ ΠΡΟΣΑΓΩΓΗΣ 

Αρθρο 33 

Αφαίρεση του χρόνου κράτησης στο κράτος 
εκτέλεσης του εντάλματος 

Ο χρόνος κράτησης του εκζητουμένου στο κράτος 
εκτέλεσης του ευρωπαϊκού εντάλματος σύλληψης στο 
πλαίσιο της διαδικασίας προσαγωγής του στην αρμόδια 
ελληνική αρχή, αφαιρείται από τη συνολική διάρκεια στέ¬ 
ρησης της ελευθερίας του στην Ελλάδα στην περίπτωση 
καταδίκης του σε στερητική της ελευθερίας ποινή ή στε¬ 
ρητικό της ελευθερίας μέτρο ασφαλείας. 

Αρθρο 34 

Κανόνας ειδικότητας 

1.0 εκζητούμενος που έχει προσαχθεί στον αρμόδιο ει¬ 
σαγγελέα εφετών δεν διώκεται, ούτε καταδικάζεται, ούτε 
στερείται με άλλον τρόπο της ελευθερίας του για αξιό¬ 
ποινη πράξη, η οποίατελέστηκε πριν από την προσαγωγή 
του και είναι διαφορετική από εκείνη για την οποία είχε εκ- 
δοθείτο ευρωπαϊκό ένταλμα σύλληψης. 

2. Η παράγραφος 1 δεν εφαρμόζεται όταν συντρέχει 
μία από τις παρακάτω περιπτώσεις: 

α) ο προσαχθείς, μολονότι είχε τη δυνατότητα να εγκα- 
ταλείψει το ελληνικό έδαφος, δεν το έπραξε εντός σαρά¬ 
ντα πέντε ημερών από την οριστική απελευθέρωσή του ή 
επέστρεψε σε αυτό, αφού το είχε εγκαταλείψει, 

β) η αξιόποινη πράξη δεν τιμωρείται με ποινή ή μέτρο 
ασφαλείας που στερούν την ελευθερία, 

γ) η ποινική διαδικασία δεν συνεπάγεται την εφαρμογή 
μέτρου περιοριστικού της ελευθερίας του προσώπου, 

δ) στον προσαχθέντα ενδέχεται να επιβληθεί ποινή ή μέ¬ 
τρο που δεν συνεπάγονται στέρηση της ελευθερίας, 
ιδίως χρηματική ποινή ή υποκατάστατο μέτρο, ακόμη κι 
αν αυτή η ποινή ή το μέτρο ενδέχεται να περιορίζει την 
προσωπική του ελευθερία, 

ε) ο προσαχθείς είχε παραιτηθεί ρητά στην αρμόδια δι¬ 
καστική αρχή του κράτους εκτέλεσης του εντάλματος 
από το ευεργέτημα του κανόνα της ειδικότητας, συγχρό¬ 
νως με τη συγκατάθεσή του να προσαχθεί στο Ελληνικό 
Κράτος, 

στ) ο προσαχθείς είχε παραιτηθεί ρητά, μετά την προ¬ 
σαγωγή του, από το ευεργέτημα του κανόνα της ειδικό¬ 
τητας όσον αφορά αξιόποινες πράξεις, οι οποίες τελέ- 
στηκαν πριν από την προσαγωγή του. Η δήλωση παραί¬ 
τησης γίνεται κατά τη διαδικασία που προβλέπεται στο 
άρθρο 17 του παρόντος, 

ζ) η δικαστική αρχή εκτέλεσης του εντάλματος δίδει τη 
συγκατάθεσή της, μετά την υποβολή σχετικής αίτησης 
από τον αρμόδιο εισαγγελέα εφετών σύμφωνα με την πα¬ 
ράγραφο 3 του παρόντος. 

3. Η κατά το στοιχείο ζ'της προηγούμενης παραγράφου 
αίτηση συγκατάθεσης, η οποία υποβάλλεται στην δικα¬ 
στική αρχή εκτέλεσης του εντάλματος από τον αρμόδιο 
εισαγγελέα εφετών, συνοδεύεται από τις πληροφορίες 


που αναφέρονται στο άρθρο 2 παρ. 1 του παρόντος και 
από τη μετάφραση που προβλέπεται στην παράγραφο 3 
του ιδίου άρθρου. 

4. Όταν ζητείται η συγκατάθεση της ελληνικής δικαστι¬ 
κής αρχής που αποφάσισε την εκτέλεση του εντάλματος, 
προκειμένου ο προσαχθείς να διωχθεί ή κρατηθεί στο 
κράτος έκδοσης εντάλματος για αξιόποινη πράξη προγε¬ 
νέστερη και διαφορετική από εκείνη για την οποία είχε εκ- 
δοθείτο ευρωπαϊκό ένταλμα σύλληψης, η ανωτέρω δικα¬ 
στική αρχή αποφαίνεται το αργότερο σε τριάντα ημέρες 
μετά την παραλαβή της αίτησης, καθώς και της μετάφρα¬ 
σης και των πληροφοριών που ορίζονται στο άρθρο 2 πα¬ 
ράγραφοι 1 και 3. Συγκατάθεση δίδεται, αν για την αξιό¬ 
ποινη πράξη, για την οποία ζητείται, χωρεί προσαγωγή, 
σύμφωνα με το άρθρο 10. Η δικαστική αρχή αρνείταιτη 
συγκατάθεση, αν συντρέχουν οι λόγοι που αναφέρονται 
στο άρθρο 11, καθώς και αν το κράτος έκδοσης του 
εντάλματος δεν παρέχει τις τυχόν αιτηθείσες εγγυήσεις 
που ορίζονται στο άρθρο 13. Η δικαστική αρχή μπορεί να 
αρνηθείτη συγκατάθεση για τους λόγους που αναφέρο- 
νται στο άρθρο 12 του παρόντος. 

Αρθρο 35 

Μεταγενέστερη προσαγωγή σε κράτος μέλος 
της Ευρωπαϊκής Ένωσης 

1. Πρόσωπο, το οποίο έχει προσαχθεί στον αρμόδιο ει¬ 
σαγγελέα εφετών σε εκτέλεση ευρωπαϊκού εντάλματος 
σύλληψης, μπορεί, χωρίς τη συγκατάθεση του κράτους 
εκτέλεσης του εντάλματος, να προσαχθεί σε άλλο κρά¬ 
τος μέλος της Ευρωπαϊκής Ένωσης, εφόσον έχει εκδοθεί 
σχετικό ευρωπαϊκό ένταλμα σύλληψης για αξιόποινη 
πράξη προγενέστερη της προσαγωγής του, όταν συντρέ¬ 
χει μία από τις παρακάτω περιπτώσεις: 

α) ο εκζητούμενος, μολονότι είχε τη δυνατότητα να εγκα- 
ταλείψει το ελληνικό έδαφος, δεν το έπραξε εντός σαρά¬ 
ντα πέντε ημερών από την οριστική απελευθέρωσή του ή 
επέστρεψε σε αυτό, αφού το είχε εγκαταλείψει, 

β) ο εκζητούμενος δεν απολαμβάνει το ευεργέτημα του 
κανόνα της ειδικότητας, σύμφωνα με το άρθρο 34 παρά¬ 
γραφος 2 στοιχεία α', ε', στ' και ζ'του παρόντος, 

γ) ο εκζητούμενος συγκατατίθεται να προσαχθεί σε 
κράτος μέλος διαφορετικό από το κράτος μέλος εκτέλε¬ 
σης, βάσει ευρωπαϊκού εντάλματος σύλληψης. Η δήλω¬ 
ση συγκατάθεσης γίνεται κατά τη διαδικασία που προ- 
βλέπεται στο άρθρο 17 του παρόντος. 

2. Γιατη συγκατάθεση της δικαστικής αρχής εκτέλεσης 
του εντάλματος, ο αρμόδιος εισαγγελέας εφετών υπο¬ 
βάλλει σχετική αίτηση στην ανωτέρω αρχή. Η αίτηση συ¬ 
γκατάθεσης συνοδεύεται από τις πληροφορίες και τη με¬ 
τάφραση που αναφέρονται στο άρθρο 2 παράγραφοι 1 
και 3 του παρόντος. 

3. Όταν ζητείται η συγκατάθεση της ελληνικής δικαστι¬ 
κής αρχής που αποφάσισε την εκτέλεση του εντάλματος, 
ώστε ο εκζητούμενος να προσαχθεί σε άλλο κράτος μέ¬ 
λος για αξιόποινη πράξη που τελέστηκε πριν από την προ¬ 
σαγωγή του, βάσει ευρωπαϊκού εντάλματος σύλληψης, η 
ανωτέρω δικαστική αρχή αποφαίνεται το αργότερο σε 
τριάντα ημέρες μετά την παραλαβή της αίτησης, καθώς 
και της μετάφρασης και των πληροφοριών που ορίζονται 
στο άρθρο 2. Συγκατάθεση δίδεται, αν για την αξιόποινη 
πράξη, για την οποία ζητείται, χωρεί προσαγωγή, σύμφω¬ 
να με το άρθρο 10. Η δικαστική αρχή αρνείταιτη συγκα¬ 
τάθεση, αν συντρέχουν οιλόγοιπου αναφέρονται στο άρ- 

θρο 11, καθώς και αν το κράτος έκδοσης του εντάλματος 
δεν παρέχει τις τυχόν αιτούμενες εγγυήσεις που ορίζο¬ 
νται στο άρθρο 13. Η δικαστική αρχή μπορεί να αρνηθείτη 
συγκατάθεση για τους λόγους που αναφέρονται στο άρ¬ 
θρο 12. 

Άρθρο 36 

Μεταγενέστερη έκδοση σε τρίτο κράτος 

1. Πρόσωπο, το οποίο έχει προσαχθεί στον αρμόδιο ει¬ 
σαγγελέα εφετών σε εκτέλεση ευρωπαϊκού εντάλματος 
σύλληψης, δεν εκδίδεται σε τρίτο κράτος, χωρίς τη συ¬ 
γκατάθεση της αρμόδιας αρχής του κράτους μέλους 
εκτέλεσης του εντάλματος. 

2. Όταν το ευρωπαϊκό ένταλμα σύλληψης εκτελείται 
από την ελληνική δικαστική αρχή, η συγκατάθεση για τη 
μεταγενέστερη έκδοση του εκζητουμένου σε τρίτο κρά¬ 
τος δίδεται σύμφωνα με τις διατάξεις των συμβάσεων 
που δεσμεύουν την Ελλάδα, καθώς και αυτές του Κώδικα 
Ποινικής Δικονομίας. 

ΚΕΦΑΛΑΙΟ ΕΚΤΟ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 37 
Έξοδα 

Αν από την εκτέλεση του ευρωπαϊκού εντάλματος σύλ¬ 
ληψης στην Ελλάδα προκαλούνται δαπάνες επίτου ελλη¬ 
νικού εδάφους, αυτές βαρύνουν το Ελληνικό Δημόσιο. 

Άρθρο 38 

Σχέση με άλλες νομικές πράξεις 

Με την επιφύλαξη της εφαρμογής τους στις σχέσεις με¬ 
ταξύ της Ελλάδας καιτρίτων κρατών, ο παρών νόμος αντι- 
καθιστάτις αντίστοιχες διατάξειςτων ακόλουθων συμβά¬ 
σεων που ισχύουν όσον αφορά την έκδοση στις σχέσεις 
μεταξύ των κρατών μελών της Ευρωπαϊκής Ένωσης: 

α) ευρωπαϊκή σύμβαση εκδόσεωςτης 13ης Δεκεμβρίου 
1957 (Ν. 4165 /1991 ΦΕΚ 75 Α'), πρόσθετο πρωτόκολλο 
της 15ης Οκτωβρίου 1975, δεύτερο πρόσθετο πρωτό¬ 
κολλο της 17ης Μαρτίου 1978 και ευρωπαϊκή σύμβαση 
για την καταστολή της τρομοκρατίας της 27ης Ιανουάρι¬ 
ου 1977 (Ν. 1789/1998 ΦΕΚ 133 Α') στο μέτρο που αφορά 
την έκδοση, 

β) συμφωνία της 26ης Μάίου 1989 μεταξύ των δώδεκα 
κρατών μελών των Ευρωπαϊκών Κοινοτήτων για την 
απλούστευση και τον εκσυγχρονισμό των τρόπων διαβί¬ 
βασης των αιτήσεων για έκδοση, 

γ) σύμβαση της 10ης Μαρτίου 1995 (Ν. 2787/2000 ΦΕΚ 
5 Α') για την απλουστευμένη διαδικασία έκδοσης μεταξύ 
των κρατών μελών της Ευρωπαϊκής Ένωσης, 

δ) σύμβαση της 27ης Σεπτεμβρίου 1996 για την έκδοση 
μεταξύ των κρατών μελών της Ευρωπαϊκής Ένωσης (Ν. 
2718/1999 ΦΕΚ 105 Α'), 

ε) τίτλος III κεφάλαιο 4 της σύμβασης της 19ης Ιουνίου 
1990 (Ν. 2514/1997 ΦΕΚ 140 Α') για την εφαρμογή της 
συμφωνίας του Σένγκεντης 14ης Ιουνίου 1985 σχετικά με 
τη σταδιακή κατάργηση των ελέγχων στα κοινά σύνορα. 

Άρθρο 39 

Μεταβατική διάταξη 

1. Οι αιτήσεις έκδοσης που παραλήφθηκαν πριν απάτην 
έναρξη ισχύος του παρόντος νόμου εξακολουθούν να 
διέπονται από τις ισχύουσες διατάξεις για την έκδοση. 


Στις περιπτώσεις αιτήσεων έκδοσης από χώρα μέλος της 
Ευρωπαϊκής Ένωσης που δεν έχει ακόμη εναρμονιστεί με 
την απόφαση πλαίσιο για το ευρωπαϊκό ένταλμα σύλλη¬ 
ψης εφαρμόζονται οι ισχύουσες περί εκδόσεως διατά- 
ξεις. 

2. Έως ότου το Σύστημα Πληροφοριών Σένγκεν απο- 
κτήσειτη δυνατότητα να διαβιβάζει όλεςτις πληροφορίες 
που προβλέπονται στο άρθρο 2 παρ. 1 του παρόντος, η 
απλή καταχώριση του εκζητουμένου στο Σύστημα αυτό 
επιφέρει τα αποτελέσματα του ευρωπαϊκού εντάλματος 
σύλληψης, τότε μόνο όταν η αρμόδια δικαστική αρχή που 
αποφασίζει για την εκτέλεση παραλάβει με όλους τους 
τύπους το πρωτότυπο. 

ΜΕΡΟΣ ΔΕΥΤΕΡΟ 
ΤΡΟΠΟΠΟΙΗΣΗ ΤΟΥ Ν. 2928/2001 
ΚΑΙ ΑΛΛΕΣ ΔΙΑΤΑΞΕΙΣ 

Άρθρο 40 

Διατάξεις ουσιαστικού ποινικού δικαίου 

1. Μετά το άρθρο 187 του Ποινικού Κώδικα, όπως αυτό 
αντικαταστάθηκε με την παράγραφο 1 του άρθρου 1 του 
Ν. 2928/2001, προστίθεται άρθρο 187Α και το άρθρο 
187Α, όπως αυτό προστέθηκε με το άρθρο 2 του Ν. 
2928/2001, λαμβάνει τον αριθμό 187Β. Το άρθρο 187Α 
έχει ως εξής: 

"Άρθρο 187Α 
Τ ρομοκρατικές πράξεις 

1. Όποιος, με εξαίρεση των περιπτώσεων που ορίζονται 
στην παράγραφο 8, τελεί ένα ή περισσότερα από τα πα¬ 
ρακάτω εγκλήματα: 

α') ανθρωποκτονία με πρόθεση (άρθρο 299), 
β') βαριά σωματική βλάβη (άρθρο 310), 
γ') θανατηφόρα βλάβη (άρθρο 311), 
δ') αρπαγή (άρθρο 322), 
ε') αρπαγή ανηλίκων (άρθρο 324), 
στ') διακεκριμένη φθορά ξένης ιδιοκτησίας (άρθρο 382 
παρ. 2), 

ζ') εμπρησμό (άρθρο 264), 
η') εμπρησμό σε δάση (άρθρο 265), 
θ') πλημμύρα (άρθρο 268), 
ι') έκρηξη (άρθρο 270), 

ια') παραβάσεις σχετικές με τις εκρηκτικές ύλες (άρθρο 
272), 

ιβ') κοινώς επικίνδυνη βλάβη (άρθρο 273), 
ιγ') άρση ασφαλιστικών εγκαταστάσεων (άρθρο 275), 
ιδ') πρόκληση ναυαγίου (άρθρο 277), 
ιε') δηλητηρίαση πηγών και τροφίμων (άρθρο 279), 
ιστ') νοθεία τροφίμων (άρθρο 281 παρ. 1), 
ιζ') διατάραξη της ασφάλειας των συγκοινωνιών (άρθρο 
290), 

ιη') διατάραξη της ασφάλειας σιδηροδρόμων, πλοίων 
και αεροσκαφών (άρθρο 291), 
ιθ') τα προβλεπόμενα στην παράγραφο 1 του άρθρου 8 
του Ν.Δ. 181/1974 "Περίπροστασίας εξ ιοντιζουσών ακτι¬ 
νοβολιών" (ΦΕΚ 347 Α'), 

κ') τα προβλεπόμενα στα άρθρα 161,162,163,164,165, 
168, 169, 170, 173, 174, 178, 179, 180, 181, 182, 183, 184 
και 186 του Κώδικα Αεροπορικού Δικαίου που κυρώθηκε 
μετοΝ. 1815/1988 (ΦΕΚ 250 Α'), 
κα') τα προβλεπόμενα στις παραγράφους 1 και 2 του 
άρθρου 15 και στις παραγράφους 1 και 3 του άρθρου 17 

Ν. 2168/1993 "Ρύθμιση θεμάτων που αφορούν όπλα, πυ- 
ρομαχικά, εκρηκτικές ύλες, εκρηκτικούς μηχανισμούς και 
άλλες διατάξεις" (ΦΕΚ 147 Α'), 

κβ') τα προβλεπόμενα στις παραγράφους 2 και 3 του 
άρθρου 4 του Ν. 2991/2002 "Εφαρμογή Σύμβασης απα¬ 
γόρευσης χρήσης κ.λπ. χημικών όπλων" (ΦΕΚ 35 Α'), με 
τρόπο ή σε έκταση ή υπό συνθήκες που είναι δυνατό να 
βλάψουν σοβαρά μια χώρα ή έναν διεθνή οργανισμό και 
με σκοπό να εκφοβίσει σοβαρά έναν πληθυσμό ή να εξα¬ 
ναγκάσει παρανόμως δημόσια αρχή ή διεθνή οργανισμό 
να εκτελέσει οποιαδήποτε πράξη ή να απόσχει από αυτήν 
ή να βλάψει σοβαρά ή να καταστρέψει τις θεμελιώδεις συ¬ 
νταγματικές, πολιτικές, οικονομικές δομές μιας χώρας ή 
ενός διεθνούς οργανισμού τιμωρείται: 

ί) Με ισόβια κάθειρξη αν η προβλεπόμενη ποινή για ένα 
από τα εγκλήματα του καταλόγου που περιλαμβάνονται 
στα στοιχεία α' έως κβ' είναι ισόβια κάθειρξη. Στην περί¬ 
πτωση αυτή η πράξη παραγράφεται μετά από τριάντα 
χρόνια. 

Αν επιβληθεί η ποινή της ισόβιας κάθειρξης εφαρμόζο¬ 
νται οι διατάξεις των άρθρων 105 μέχρι 110, εφόσον ο κα- 
ταδικασθείς έχει εκτίσει ποινή είκοσι πέντε ετών. 

ϋ) Με κάθειρξη τουλάχιστον δέκα ετών αν η προβλεπό¬ 
μενη ποινή για ένα από τα εγκλήματα του καταλόγου που 
περιλαμβάνονται στα στοιχεία α' έως κβ' είναι πρόσκαιρη 
ποινή καθείρξεως. 

ίϋ) Με φυλάκιση τουλάχιστον τριών ετών αν η προβλε¬ 
πόμενη ποινή για ένα από τα εγκλήματα του καταλόγου 
που περιλαμβάνονται στα στοιχεία α' έως κβ' είναι ποινή 
φυλάκισης. 

Αν η τρομοκρατική πράξη είχε ως αποτέλεσμα το θάνα¬ 
το περισσότερων ανθρώπων εφαρμόζεται η διάταξη του 
άρθρου 94 παράγραφος 1. 

2. Οι διατάξεις της προηγούμενης παραγράφου δεν 
εφαρμόζονται αν συντρέχουν οι προϋποθέσεις των άρ¬ 
θρων 134 έως 137. 

3. Όποιος, με εξαίρεση των περιπτώσεων που ορίζονται 
στην παράγραφο 8, απειλεί σοβαρά με τηντέλεση του κα¬ 
τά την παράγραφο 1 εγκλήματος και έτσι προκαλείτρόμο 
τιμωρείται με φυλάκιση τουλάχιστον δύο ετών. Η απόπει¬ 
ρα του εγκλήματος αυτού δεν είναι αξιόποινη. 

4. Με κάθειρξη μέχρι δέκα ετών τιμωρείται όποιος συ¬ 
γκροτεί ή εντάσσεται ως μέλος σε δομημένη και με διαρ¬ 
κή δράση ομάδα από τρία ή περισσότερα πρόσωπα που 
δρουν από κοινού με σκοπό νατελέσειτο έγκλημα της πα¬ 
ραγράφου 1 (τρομοκρατική οργάνωση). Η κατασκευή, 
προμήθεια ή κατοχή όπλων, εκρηκτικών υλών και χημικών 
ή βιολογικών υλικών ή υλικών που εκπέμπουν επιβλαβείς 
για τον άνθρωπο ακτινοβολίες προς εξυπηρέτηση των 
σκοπών της τρομοκρατικής οργάνωσης συνιστά επιβα- 
ρυντική περίσταση. Η μη τέλεση από την τρομοκρατική 
οργάνωση οποιουδήποτε από τα εγκλήματα του καταλό¬ 
γου που περιλαμβάνονται στα στοιχεία α' έως κβ'της πα¬ 
ραγράφου 1 συνιστά ελαφρυντική περίσταση. 

5. Όποιος διευθύνει την κατά την προηγούμενη παρά¬ 
γραφο τρομοκρατική οργάνωση τιμωρείται με κάθειρξη 
τουλάχιστον δέκα ετών. 

6. Όποιος για να διευκολύνει την τέλεση πράξεως κατά 
την παράγραφο 4 παρέχει πληροφορίες ή υλικά μέσα ή με 
οποιονδήποτε τρόπο εισπράττει ή διαθέτει κεφάλαια υπό 
την έννοια της παραγράφου 1 του άρθρου 1 της Διεθνούς 
Σύμβασης για την καταστολή της χρηματοδότησης της 
τρομοκρατίας (που κυρώθηκε με το Ν. 3034/2002, ΦΕΚ 


168 Α') ή παρέχει οικονομικά μέσα με οποιονδήποτε τρό¬ 
πο, τιμωρείται με κάθειρξη μέχρι δέκα ετών. 

7. Όποιος για να προπαρασκευάσει το έγκλημα της πα¬ 
ραγράφου 1 διαπράττει διακεκριμένη κλοπή (άρθρο 374), 
ληστεία (παράγραφοι 1 και 3 του άρθρου 380), πλαστο¬ 
γραφία (άρθρο 216) που αφορά δημόσιο έγγραφο ή 
εκβίαση (άρθρο 385) τιμωρείται με κάθειρξη, εκτός αν η 
εκβίαση τιμωρείται με μεγαλύτερη ποινή. Αν η πράξη που 
τελέσθηκε είναι πλημμέλημα, επιβάλλεται ποινή φυλάκι¬ 
σης τουλάχιστον τριών ετών. 

8. Δεν συνιστά τρομοκρατική πράξη κατά την έννοιατων 
προηγούμενωνπαραγράφωντου άρθρου αυτού ητέλεση 
ενός ή περισσότερων από τα εγκλήματα των προηγούμε¬ 
νων παραγράφων, αν εκδηλώνεται ως προσπάθεια εγκα¬ 
θίδρυσης δημοκρατικού πολιτεύματος ή διαφύλαξης ή 
αποκατάστασης αυτού ή ως δράση υπέρ της ελευθερίας 
με την έννοια του άρθρου 5 παρ. 2 του Συντάγματος ή 
αποσκοπεί στην άσκηση θεμελιώδους ατομικής, πολιτι¬ 
κής ή συνδικαλιστικής ελευθερίας ή άλλου δικαιώματος 
προβλεπόμενου στο Σύνταγμα ή στην Ευρωπαϊκή Σύμβα¬ 
ση για την Προάσπιση των Δικαιωμάτων του Ανθρώπου 
και των Θεμελιωδών Ελευθεριών (Ν.Δ. 53/1974, ΦΕΚ 256 
Α'). 

9. Η παράγραφος 2 του άρθρου 187 ισχύει και για τα 
εγκλήματα των προηγούμενων παραγράφων." 

2. Οι δύο πρώτες παράγραφοι του άρθρου 187Β του 
Ποινικού Κώδικα τροποποιούνται ως εξής: 

"1. Αν κάποιος από τους υπαιτίους των πράξεων της συ¬ 
γκρότησης εγκληματικής οργάνωσης ή συμμορίας ή της 
συμμετοχής σε αυτές κατά τις παραγράφους 1 και 3 του 
άρθρου 187 ή της συγκρότησης τρομοκρατικής οργάνω¬ 
σης ή της συμμετοχής σε αυτήν κατά την παράγραφο 4 
του άρθρου 187Α καταστήσει δυνατή με αναγγελία στην 
αρχή την πρόληψη της διάπραξης ενός από τα σχεδιαζό¬ 
μενα εγκλήματα ή με τον ίδιο τρόπο συμβάλλει ουσιωδώς 
στην εξάρθρωση της εγκληματικής οργάνωσης ή της 
συμμορίας ή της τρομοκρατικής οργάνωσης, απαλλάσ¬ 
σεται από την ποινή για τις πράξεις αυτές. 

Αν δεν έχει ακόμη ασκηθεί ποινική δίωξη, ο εισαγγελέ¬ 
ας πλημμελειοδικών με αιτιολογημένη διάταξή του απέχει 
από την άσκηση της ποινικής δίωξης και υποβάλλει τη δι¬ 
κογραφία στον εισαγγελέα εφετών, ο οποίος ενεργεί 
σύμφωνα με το άρθρο 43 παράγραφος 2 του Κώδικα Ποι¬ 
νικής Δικονομίας. 

2. Αν στην περίπτωση της προηγούμενης παραγράφου 
ο υπαίτιος έχει τελέσει κάποιο από τα επιδιωκόμενα 
εγκλήματα των παραγράφων 1 και 3 του άρθρου 187 ή 
έχει τελέσει κάποιο από τα εγκλήματα της παραγράφου 1 
του άρθρου 187Α, το δικαστήριο επιβάλλει σε αυτόν ποι¬ 
νή ελαττωμένη κατά το άρθρο 83. Σε εξαιρετικές περι¬ 
πτώσεις το δικαστήριο, εκτιμώντας όλες τις περιστάσεις 
και ιδίως την επικινδυνότητα της εγκληματικής οργάνω¬ 
σης, της συμμορίας ή της τρομοκρατικής οργάνωσης, 
την έκταση της συμμετοχής του υπαιτίου σε αυτήν και το 
βαθμό της συμβολής του στην εξάρθρωσή της, μπορεί να 
διατάξει την αναστολή της εκτέλεσης της ποινής για τρία 
έως δέκα έτη, εφαρμοζομένων κατά τα λοιπά των άρθρων 
99 έως 104." 

3. Η περίπτωση α' του άρθρου 8 του Ποινικού Κώδικα 
αντικαθίσταται ως εξής: 

"α) εσχάτη προδοσία, προδοσία της χώρας που στρέ¬ 
φεται κατά του Ελληνικού Κράτους και τρομοκρατικές 
πράξεις (άρθρο 187Α)." 

Άρθρο 41 

Ευθύνη νομικών προσώπων 

1. Αν κάποιο από τα εγκλήματα του άρθρου 40 του πα¬ 
ρόντος τελέσθηκε για λογαριασμό νομικού προσώπου 
ιδιωτικού δικαίου με υπαιτιότητα οποιουδήποτε φυσι¬ 
κού προσώπου, που ενεργεί είτε ατομικά, είτε ως μέλος 
οργάνου αυτού του νομικού προσώπου και ασκεί εντός 
του νομικού προσώπου διευθυντική εξουσία η οποία 
στηρίζεται σε: α) εξουσία αντιπροσώπευσης του νομι¬ 
κού προσώπου ή β) εξουσία λήψης αποφάσεων εξ ονό¬ 
ματος του νομικού προσώπου ή γ) εξουσία ασκήσεως 
ελέγχου εντός του νομικού προσώπου, σε αυτό το νομι¬ 
κό πρόσωπο επιβάλλονται με κοινή απόφαση του 
Υπουργού Δικαιοσύνης καιτου κατά περίπτωση αρμόδι¬ 
ου Υπουργού οι εξής διοικητικές κυρώσεις: α) οριστική 
ή προσωρινή για χρονικό διάστημα από έναν μήνα έως 
δύο έτη αφαίρεση της άδειας λειτουργίας της επιχείρη¬ 
σης ή, αν τέτοια άδεια δεν προβλέπεται από το νόμο, 
απαγόρευση της άσκησης της επιχειρηματικής της δρα¬ 
στηριότητας, β) οριστικός ή προσωρινός για το ίδιο χρο¬ 
νικό διάστημα αποκλεισμός από δημόσιες παροχές ή 
ενισχύσεις ή από δημόσιους διαγωνισμούς, γ) διοικητι¬ 
κό πρόστιμο από 20.000 έως 3.000.000 ευρώ. 

2. Αν κάποιο από τα εγκλήματα του άρθρου 40 του πα¬ 
ρόντος νόμου τελέσθηκε για λογαριασμό νομικού προ¬ 
σώπου από ένα ιεραρχικά κατώτερο στέλεχος, λόγω αμέ¬ 
λειας ενός από τα διευθυντικά στελέχη της προηγούμε¬ 
νης παραγράφου ως προς την εποπτεία ή τον έλεγχο του 
ιεραρχικά κατώτερου στελέχους επιβάλλονται οι ακόλου¬ 
θες διοικητικές κυρώσεις: α) προσωρινή για χρονικό διά¬ 
στημα από δέκα ημέρες έως έξι μήνες αφαίρεση της άδει¬ 
ας λειτουργίας της επιχείρησης ή, αν τέτοια άδεια δεν 
προβλέπεται από το νόμο, απαγόρευση της άσκησης της 
επιχειρηματικής της δραστηριότητας, β) προσωρινός για 
το ίδιο χρονικό διάστημα αποκλεισμός από δημόσιες πα¬ 
ροχές ή ενισχύσεις ή από δημόσιους διαγωνισμούς, γ) δι¬ 
οικητικό πρόστιμο από 10.000 έως 1.000.000 ευρώ. 

3. Γιατη σωρευτική ή διαζευκτική επιβολή των κυρώσε¬ 
ων που προβλέπονται στις προηγούμενες παραγράφους 
και για την επιμέτρηση των κυρώσεων λαμβάνονται υπό¬ 
ψη ιδίως η βαρύτητα της παράβασης, ο βαθμός της υπαι¬ 
τιότητας, η οικονομική επιφάνεια του νομικού προσώπου 
ή της επιχείρησης και οι περιστάσεις της συγκεκριμένης 
περίπτωσης. 

Άρθρο 42 

Διατάξεις δικονομικού ποινικού δικαίου 

1. Το πρώτο εδάφιο της παραγράφου 1 του άρθρου 
253Ατου Κώδικα Ποινικής Δικονομίας, όπως προστέθηκε 
με το Ν. 2928/2001, τροποποιείται ως εξής: 

"Ειδικά για τις αξιόποινες πράξεις των παραγράφων 1 
και 2 του άρθρου 187 και για τις αξιόποινες πράξεις του 
άρθρου 187Α του Ποινικού Κώδικα η έρευνα μπορεί να 
συμπεριλάβει και τη διενέργεια:". 

2. Η παράγραφος 2του άρθρου 253Α αντικαθίσταται ως 
εξής: 

"2. Οι ανακριτικές πράξεις της προηγούμενης παρα¬ 
γράφου διεξάγονται μόνο: 

α) αν προκύπτουν σοβαρές ενδείξεις ότι έχει τελεσθεί 
αξιόποινη πράξη των παραγράφων 1 και 2 του άρθρου 
187 ή αξιόποινη πράξη του άρθρου 187Ατου Ποινικού 
Κώδικα, 


β) αν η εξάρθρωση της εγκληματικής οργάνωσης ή η 
εξιχνίασητωντρομοκρατικώνπράξεωντου άρθρου 187Α 
είναι διαφορετικά αδύνατη ή ιδιαιτέρως δυσχερής." 

3. Το πρώτο εδάφιο της παραγράφου 1 του άρθρου 
200Α του Κώδικα Ποινικής Δικονομίας τροποποιείται ως 
εξής: 

"1. Όταν υπάρχουν σοβαρές ενδείξεις ότι ένα πρόσωπο 
έχει τελέσει κακούργημα με χρήση βίας ή κακούργημα 
που στρέφεται κατά της γενετήσιας ελευθερίας ή κα¬ 
κούργημα της παραγράφου 1 του άρθρου 187 ή του άρ¬ 
θρου 187Α του Ποινικού Κώδικα, το αρμόδιο δικαστικό 
συμβούλιο μπορεί να διατάξει ανάλυση του δεοξυριβο- 
νουκλεϊκού οξέος (ΟθοχγπόοηυοΙθίο Αοίό - ϋ.Ν.Α.) προς 
το σκοπό της διαπίστωσης της ταυτότητας του δράστη 
του εγκλήματος αυτού." 

4. Η παράγραφος 5 του άρθρου 111 του Κώδικα Ποινι¬ 
κής Δικονομίας, όπως αντικαταστάθηκε με την παράγρα¬ 
φο 1 του άρθρου 12 του Ν. 1897/1990 και τροποποιήθηκε 
με το Ν. 2928/2001, αντικαθίσταται ως εξής: 

"5. Τα κακού ργή ματα της πειρατείας, τα κακό υ ργή ματα 
κατά της ασφάλειας της σιδηροδρομικής ή υδάτινης συ¬ 
γκοινωνίας ή της αεροπλοΐας που προβλέπονται στον 
Ποινικό Κώδικα ή σε ειδικούς ποινικούς νόμους, τα κα¬ 
κουργήματα που προβλέπονται στην παράγραφο 1 του 
άρθρου 187 και στο άρθρο 187Ατου Ποινικού Κώδικα, κα¬ 
θώς και τα συναφή με αυτά πλημμελήματα και κακουργή¬ 
ματα, έστω και αν τα τελευταία τιμωρούνται βαρύτερα 
από τα ως άνω κύρια κακουργήματα." 

5. Το πρώτο εδάφιο του άρθρου 7 του Ν. 2928/2001 τρο¬ 
ποποιείται ως εξής: 

"Η περάτωση της κύριας ανάκρισης για τα κακουργή¬ 
ματα των άρθρων 187 και 187Ατου Ποινικού Κώδικα κη¬ 
ρύσσεται από το συμβούλιο εφετών." 

6. Οι διατάξεις των άρθρων 9 και 10 του Ν. 2928/2001 
εφαρμόζονται και για τις αξιόποινες πράξεις που προβλέ- 
πονται στο άρθρο 187Ατου Ποινικού Κώδικα. 

Άρθρο 43 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 8 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΕΞΩΤΕΡΙΚΩΝ ΔΙΚΑΙΟΣΥΝΗΣ 

Π. ΜΟΛΥΒΙΑΤΗΣ Α. ΠΑΠΑΛΗΓΟΥΡΑΣ 

ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 9 Ιουλίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαι'ο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβιτίθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται οτον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































